
DR 30.7.2018                                                               37                    

 
Justeru, saya yakin ia merupakan satu kebanggaan khususnya untuk rakyat 

Kelantan dan kepada seluruh rakyat Malaysia secara amnya.  

Tidak boleh saya lupakan ucapan ribuan terima kasih kepada seluruh pengundi 
Kuala Krai dan juga petugas parti yang membantu memberikan kemenangan kepada saya di 
Kuala Krai serta keempat-empat kerusi dewan undangan negeri di Kuala Krai, malah terus 
mengekalkan  Kelantan di bawah pemerintahan membangun bersama Islam.   

Tuan Yang di-Pertua, izinkan saya mulakan ucapan ini dengan firman Allah SWT... 
[Membaca sepotong ayat Al-Quran] Maksudnya, “Wahai orang-orang beriman, hendaklah 
kamu semua sentiasa menjadi orang-orang yang menegakkan keadilan kerana Allah SWT, 
lagi menerangkan kebenaran. Jangan sesekali kebencian kamu terhadap sesuatu kaum itu 
mendorong kamu kepada tidak melakukan keadilan. Hendaklah kamu berlaku adil kepada 
sesiapa juga kerana sikap adil itu lebih hampir kepada takwa dan bertakwalah kepada Allah, 
sesungguhnya Allah Maha Mengetahui dengan mendalam akan apa yang kamu lakukan.”  

Tuan Yang di-Pertua, sesungguhnya iltizam saya semenjak dipilih sebagai suara 
untuk mewakili Kuala Krai adalah untuk mengangkat insan-insan yang lemah bagi sama-
sama merasa bahagia, waima mereka ketika ini berdiri dan duduk di Daerah Kuala Krai ini. 
Maka saya mempunyai tekad untuk menjadikan kawasan saya sebagai tempat berlindung 
buat manusia-manusia yang lemah ini, lalunya pula mengangkat mereka agar bernafas 
bersama-sama dalam limpahan kebahagiaan. Dalam hadis Nabi SAW, Nabi SAW bersabda... 
[Membaca sepotong Hadis] “Sesungguhnya pertolongan Allah pada umat ini disebabkan 
orang-orang yang lemah di kalangan kamu yang sentiasa berdoa, sentiasa bersembahyang 
dan keikhlasan mereka kepada Allah SWT.” 

Tuan Yang di-Pertua, umum mengetahui sebagai sebuah kawasan yang termasuk 
berlokasi di hulu Kelantan, Kuala Krai merupakan pintu masuk utama selepas Gua Musang. 
Lantaran itu, di peta nurani rakyat yang pulang setiap kali musim perayaan, kesesakan 
ataupun traffic jam, dengan izin, yang paling teruk akan dirasai di Kuala Krai. Seandainya 
terlepas bala kesesakan di Kuala Krai, hampir keseluruhan kesesakan untuk pulang beraya 
dikira selesai. Orang Kelantan kata ‘bereh’.  

Realitinya, jajaran jalan yang sepatutnya sudah menerima manfaat daripada RMKe-
5 sejak Perdana Menteri Keempat sehinggalah kini yang hampir mencapai Rancangan 
Malaysia Ke-12, Perdana Menteri yang ketujuh, nampak pembangunannya masih belum 
terzahir, walaupun tempoh waktu sudah hampir mencecah 30 tahun. Kami merasa bagai 
dianaktirikan. Lebih perit, tidak hanya berhenti sebagai anak tiri tetapi terkadang semacam 
dikecilkan malah terbiar tandus tanpa terbela.  

Tentunya besar harapan kami pada kerajaan baharu ini berpaling jenguk dan 
tengok-tengoklah kami. Pastinya pula kami memerlukan harapan baharu yang kalau tidaklah 
lebih daripada yang lain, paling tidak sama seperti di tempat-tempat yang menerima manfaat 
pembangunan tersebut. Tuan Yang di-Pertua, nyatanya pembinaan sesebuah lebih raya 
mampu memberi sedikit keselesaan kepada penduduk Kuala Krai secara khususnya dan 
kepada negeri Kelantan secara umum.  

Selain daripada lebuh raya, beberapa pembangunan infrastruktur juga amat 
diperlukan. Bahkan, penyelenggaraan di sesetengahnya tidak begitu memuaskan. 
Contohnya, Kilometer 11 Jalan Dabong-Sungai Sam sudah agak lama aduan dibuat oleh 
pelbagai pihak tetapi masih tidak diselenggarakan dengan baik dan jalan tetap rosak seperti 
biasa.  

Selain itu, untuk pengetahuan Dewan yang mulia ini, Daerah Dabong salah satu 
DUN dalam Kuala Krai amat-amat memerlukan kepada sebuah stesen minyak kerana jarak 
Dabong dan stesen minyak terdekat iaitu Pekan Laloh dan juga Jeli sekitar 40 kilometer 
perjalanan. Ketiadaan stesen minyak ini kerana ketiadaan balai bomba. Alhamdulillah, 
nampaknya balai bomba sudah pun dalam pembinaan pada hari ini dan harap-harap, in syaa 
Allah, pembinaan ini dapat disiapkan dengan segera dalam masa ditetapkan, in syaa Allah.  

 

 

 

 



Justeru, saya yakin ia merupakan satu kebanggaan khususnya untuk rakyat. Kelantan dan kepada seluruh rakyat Malaysia secara amnya. Tidak boleh saya lupakan ucapan ribuan terima kasih kepada seluruh pengundi Kuala Krai dan juga petugas parti yang membantu memberikan kemenangan kepada saya di Kuala Krai serta keempat-empat kerusi dewan undangan negeri di Kuala Krai, malah terus mengekalkan Kelantan di bawah pemerintahan membangun bersama Islam. Tuan Yang di-Pertua, izinkan saya mulakan ucapan ini dengan firman Allah SWT... [Membaca sepotong ayat Al-Quran] Maksudnya, "Wahai orang-orang beriman, hendaklah kamu semua sentiasa menjadi orang-orang yang menegakkan keadilan kerana Allah SWT, lagi menerangkan kebenaran. Jangan sesekali kebencian kamu terhadap sesuatu kaum itu mendorong kamu kepada tidak melakukan keadilan. Hendaklah kamu berlaku adil kepada sesiapa juga kerana sikap adil itu lebih hampir kepada takwa dan bertakwalah kepada Allah, sesungguhnya Allah Maha Mengetahui dengan mendalam akan apa yang kamu lakukan.". Tuan Yang di-Pertua, sesungguhnya iltizam saya semenjak dipilih sebagai suara untuk mewakili Kuala Krai adalah untuk mengangkat insan-insan yang lemah bagi sama- sama merasa bahagia, waima mereka ketika ini berdiri dan duduk di Daerah Kuala Krai ini. Maka saya mempunyai tekad untuk menjadikan kawasan saya sebagai tempat berlindung buat manusia-manusia yang lemah ini, lalunya pula mengangkat mereka agar bernafas bersama-sama dalam limpahan kebahagiaan. Dalam hadis Nabi SAW, Nabi SAW bersabda... [Membaca sepotong Hadis] "Sesungguhnya pertolongan Allah pada umat ini disebabkan orang-orang yang lemah di kalangan kamu yang sentiasa berdoa, sentiasa bersembahyang dan keikhlasan mereka kepada Allah SWT.". Tuan Yang di-Pertua, umum mengetahui sebagai sebuah kawasan yang termasuk berlokasi di hulu Kelantan, Kuala Krai merupakan pintu masuk utama selepas Gua Musang. Lantaran itu, di peta nurani rakyat yang pulang setiap kali musim perayaan, kesesakan ataupun traffic jam, dengan izin, yang paling teruk akan dirasai di Kuala Krai. Seandainya terlepas bala kesesakan di Kuala Krai, hampir keseluruhan kesesakan untuk pulang beraya dikira selesai. Orang Kelantan kata 'bereh'. Realitinya, jajaran jalan yang sepatutnya sudah menerima manfaat daripada RMKe- 5 sejak Perdana Menteri Keempat sehinggalah kini yang hampir mencapai Rancangan Malaysia Ke-12, Perdana Menteri yang ketujuh, nampak pembangunannya masih belum terzahir, walaupun tempoh waktu sudah hampir mencecah 30 tahun. Kami merasa bagai dianaktirikan. Lebih perit, tidak hanya berhenti sebagai anak tiri tetapi terkadang semacam dikecilkan malah terbiar tandus tanpa terbela. Tentunya besar harapan kami pada kerajaan baharu ini berpaling jenguk dan tengok-tengoklah kami. Pastinya pula kami memerlukan harapan baharu yang kalau tidaklah lebih daripada yang lain, paling tidak sama seperti di tempat-tempat yang menerima manfaat pembangunan tersebut. Tuan Yang di-Pertua, nyatanya pembinaan sesebuah lebih raya mampu memberi sedikit keselesaan kepada penduduk Kuala Krai secara khususnya dan kepada negeri Kelantan secara umum. Selain daripada lebuh raya, beberapa pembangunan infrastruktur juga amat diperlukan. Bahkan, penyelenggaraan di sesetengahnya tidak begitu memuaskan. Contohnya, Kilometer 11 Jalan Dabong-Sungai Sam sudah agak lama aduan dibuat oleh pelbagai pihak tetapi masih tidak diselenggarakan dengan baik dan jalan tetap rosak seperti biasa. Selain itu, untuk pengetahuan Dewan yang mulia ini, Daerah Dabong salah satu DUN dalam Kuala Krai amat-amat memerlukan kepada sebuah stesen minyak kerana jarak Dabong dan stesen minyak terdekat iaitu Pekan Laloh dan juga Jeli sekitar 40 kilometer perjalanan. Ketiadaan stesen minyak ini kerana ketiadaan balai bomba. Alhamdulillah, nampaknya balai bomba sudah pun dalam pembinaan pada hari ini dan harap-harap, in syaa Allah, pembinaan ini dapat disiapkan dengan segera dalam masa ditetapkan, in syaa Allah.